Новембра 1939. године (у међувремену унапређен је у -{"SS-Obersturmführer"}--a), преузима команду над 14. против оклопном четом у новоформираној СС дивизији „Мртвачка глава“. У време Француске кампање дивизија се борила код Камбреа, Араса, Денкерка, и залази дубоко у територију југозападне Француске. За своје успехе Бохман добија Гвоздени крст II степена, а мало касније је унапређен у -{"SS-Hauptsturmführer"}--a (еквивалент капетан). До априла 1941. године 3. СС дивизија „Мртвачка глава“ остаје у Француској а онда креће са пребацивањем на исток како би се спремила за операцију Барбароса - напад на Совјетски Савез. На Источном фронту дивизија се борила у саставу групе армија Север чији је командант био каснији фелдмаршал Вилхелм фон Леб, и наступала кроз Балтик ка Лењинграду (данас Санкт Петербург). Бохман се исказао са својом четом у борбама код Каунаса и Двинска (сада Даугавпилс). Већ у јулу 1941. године он добија Гвоздени крст I степана. Током августа 1941. године дивизија је достигла Илменско језеро, а касније води жестоке борбе код Лушноа.